สวัสดีค่ะ อยากทราบว่ายาคุมฉุกเฉินในชีวิตห้ามกินเกิน2ครั้งจริงมั้ยคะ ถ้าเกินจะเสี่ยงเป็นโรคอะไรมั้ยคะ
สวัสดีค่ะ anantasia,ในการศึกษาส่วนใหญ่ ไม่พบว่าการใช้ยาคุมฉุกเฉินจะส่งผลให้มีความเสี่ยงต่อการเป็นโรคต่างๆ รวมถึงมะเร็งของอวัยวะสืบพันธ์ุ เช่น มะเร็งปากมดลูก ไม่ว่าจะเคยกินมากี่แผงแล้วก็ตาม อย่างไรก็ตามยาคุมฉุกเฉินควรใช้เฉพาะเมื่อจำเป็นจริงๆ เท่านั้น ไม่ควรใช้ยาคุมฉุกเฉินเป็นประจำหรืออย่างต่อเนื่อง เพราะอาจทำให้รังไข่ทำงานผิดปกติ มีเลือดออกจากช่องคลอดผิดปกติ และทำให้ได้รับผลข้างเคียงโดยไม่จำเป็น และอาจมีความเสี่ยงในการท้องนอกมดลูกมากขึ้น นอกจากนี้ ประสิทธิภาพของยาคุมฉุกเฉินนั้นถือว่าน้อยกว่าวิธีอื่นๆ มาก เช่น ยาฝังคุมกำเนิด ยาฉีดคุมกำเนิด ยาเม็ดคุมกำเนิดแบบแผง หรือแม้แต่ถุงยางอนามัย (ที่ใช้ได้อย่างถูกต้อง) ก็ยังมีประสิทธิภาพสูงกว่ากรณีจำเป็นที่ควรใช้ยาคุมฉุกเฉินเช่น การโดนข่มขืน การลืมทานยาคุมกำเนิดเกิน 2 วันขึ้นไป ถุงยางอนามัยแตก เป็นต้น